KOMISSION ASETUS (ETY) N:o 3838/92, annettu 28 päivänä joulukuuta 1992, täydentävän kauppajärjestelmän soveltamista liittymisasiakirjan liitteessä XXII tarkoitettuihin ja Portugaliin tuotaviin elävän kasviaineiston ja kukkaviljelyn alan tuotteisiin koskevista säännöistä annetun asetuksen (ETY) N:o 643/86 muuttamisesta vuoden 1993 ohjeellisten enimmäismäärien osalta



Virallinen lehti nro L 387 , 31/12/1992 s. 0068 - 0070

Suomenk. erityispainos Alue 3 Nide 47 s. 0086

Ruotsink. erityispainos Alue 3 Nide 47 s. 0086



KOMISSION ASETUS (ETY) N:o 3838/92, annettu 28 päivänä joulukuuta 1992, täydentävän kauppajärjestelmän soveltamista liittymisasiakirjan liitteessä XXII tarkoitettuihin ja Portugaliin tuotaviin elävän kasviaineiston ja kukkaviljelyn alan tuotteisiin koskevista säännöistä annetun asetuksen (ETY) N:o 643/86 muuttamisesta vuoden 1993 ohjeellisten enimmäismäärien osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 251 artiklan 1 ja 2 kohdan, ottaa huomioon täydentävän kaupan järjestelmän soveltamista koskevista yleisistä säännöistä 25 päivänä helmikuuta 1986 annetun neuvoston asetuksen (ETY) N:o 569/86(1), sellaisena kuin se on viimeksi muutettuna asetuksella (ETY) N:o 3296/88(2), sekä erityisesti sen 7 artiklan 1 kohdan, sekä katsoo, että neuvoston asetuksessa (ETY) N:o 3792/85(3), sellaisena kuin se on viimeksi muutettuna asetuksella (ETY) N:o 3296/88, määritellään Espanjan ja Portugalin väliseen maataloustuotteiden kauppaan sovellettavista järjestelyistä; 5 artiklan 2 kohdan nojalla edellä mainittua järjestelmää sovelletaan 1 päivästä tammikuuta 1991 Espanjasta tuleviin kyseisiin tuotteisiin, komission asetuksessa (ETY) N:o 574/86(4), sellaisena kuin se on viimeksi muutettuna asetuksella (ETY) N:o 3296/88, vahvistetaan täydentävän kauppajärjestelmän soveltamista koskevat yleiset yksityiskohtaiset säännöt, komission asetuksessa (ETY) N:o 643/86(5), sellaisena kuin se on viimeksi muutettuna asetuksella (ETY) N:o 3635/91(6), vahvistetaan erityisesti liittymisasiakirjan 251 artiklan 1 kohdassa tietyille CN-koodeihin 0602, 0603 ja 0604 kuuluville kukkaviljelytuotteille määrätyt ohjeelliset enimmäismäärät vuodeksi 1992, liittymisasiakirjan 251 artiklan 2 kohdan mukaisesti ohjeellisten enimmäismäärien olisi markkinoiden sopusointuisen ja asteittaisen avautumisen varmistamiseksi oltava perinteisiin kaupan virtauksiin verrattuina tietyllä tavoin asteittain nousevia; tätä tarkoitusta varten olisi ohjeellisia enimmäismääriä nostettava vuodeksi 1993 koristekasvien, ruusujen, neilikoiden, lajin Asparagus plumosus sekä ruusupensaiden osalta, tämän järjestelyn seitsenvuotisesta soveltamisesta saatu kokemus huomioon ottaen olisi Portugalin markkinoiden vakauden varmistamiseksi säädettävä, että näiden tuotteiden tietyt enimmäismäärät on kausittain arvioitava ja että ne on mukautettava Portugalin tuotannon kausivaihteluihin, ja tässä asetuksessa säädetyt toimenpiteet ovat elävien kasvien ja kukkaviljelytuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 643/86 seuraavasti. 1 Korvataan 1 artiklan 1 kohta seuraavasti. "1 Liittymisasiakirjan 251 artiklan 1 kohdassa määrätyt ohjeelliset enimmäismäärät vahvistetaan liitteessä 1 päivästa tammikuuta ja 31 päivään joulukuuta 1993." 2 Korvataan liite tämän asetuksen liitteellä. 2 artikla Tämä asetus tulee voimaan 1 päivänä tammikuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä joulukuuta 1992. Komission puolesta Ray MAC SHARRY Komission jäsen (1) EYVL N:o L 55, 1.3.1986, s. 106 (2) EYVL N:o L 293, 27.10.1988, s. 7 (3) EYVL N:o L 367, 31.12.1985, s. 7 (4) EYVL N:o L 57, 1.3.1986, s. 1 (5) EYVL N:o L 60, 1.3.1986, s. 39 (6) EYVL N:o L 344, 14.12.1991, s. 47 LIITE Liittymisasiakirjan 251 artiklassa määrätyt ohjeelliset enimmäismäärät 1 päivänä tammikuuta-31 päivänä joulukuuta 1993 >TAULUKON PAIKKA>